## Møtebok for Trøgstad og Båstad menighetsråd

|  |  |
| --- | --- |
| **Møtedato** | 19. oktober 2022 |
| **Møtetid** | Kl 18.30 |
| **Møtested** | Kirkestallen, Trøgstad |
|  |  |

**Til stede:** Terje Østby, Even Enger, Toril Aas, Liv Serina Dale og Sigmund Nakkim

Meldt forfall:

Wenche Mysen, Ellen Løchen Børresen og Hanne Aksberg Krogh

**Saksliste**

 **Åpning ved Terje**

**Toril Aas og Bjørn Frogner fra Teamet i Trøgstad var invitert for å ha en liten orientering.** Bjørn Frognerhadde ikke anledning til å møte, men Toril orientere om arbeider og tiltak i og rundt kirkene våre.

Trøgstad kirke: Ferdig med maling innvendig. Orgelet er også ordentlig rengjort etter malingen.

Fortsatt noe som gjenstår og som skal tas tak i: Råteskader på tårnet, kobbertopp litt dårlig, inngang til sakristiet, trappeganger++

Båstad kirke: Flekka og pussa utvendig, men ikke forventet å hold veldig lenge. Soppskader gjør at det må gjøres en skikkelig jobb på kirka utvendig. Vinduer på nordveggen. Maling av gulvet. Utvendig belysning i Båstad venter vi også på.

Beskjæring av gamle trær er gjort. På minnelunden lages det nå en bedre sti med blant annet fremkommelighet for rullestol. Forventet ferdig før jul.

Ros fra menighetsrådet fordi det holdes så fint i kirkene og på kirkegårdene. Veldig verdifullt at det tas så godt vare på av Teamet.

**Sak 35/22 Godkjenning av møtebok fra forrige møte og godkjenning av innkalling til dette møte.**

 **Vedtak:**

 Møtebok er godkjent, innkalling er godkjent med følgende saker som tillegg:

* + - Sak 42/22 Godkjenning av Gudstjenesteplan for 1. halvår 2023
		- Sak 43/22 Eventuelt

**Sak 36/22 Møte med MR, Utvalgene, Utvalgskontaktene og Teamet, torsdag 27. oktober kl 18.30 på Kirkestallen.**

Hvordan legger vi opp møtet? Hva vil vi ha med? Praktisk gjennomføring.

 **Vedtak:**

Hver utvalgskontakt eller utvalgsleder blir oppfordret til å komme med innspill fra sitt utvalg på følgende spørsmål: Hvor er vi? Hva drømmer vi om? Hva ønsker vi?

En god samtale om hva vi vil.

**Sak 37/22 Vi gjennomgår ½ årlig regnskapsrapport for menighetsrådet.**

Vedlegg.

 Felles gjennomgang av regnskapene.

**Sak 38/22 Tilbakemelding på høring, angående innstilling av ny prost.**

**Frist 25. oktober.**

Vedlegg.

Liv Serina gikk igjennom søknader og vi drøftet de ulike kandidatene.

**Vedtak:**

Veldig bra kandidater alle sammen, vår prioritering ser enstemmig slik ut:

1. Magne Torbjørnsen
2. Kjartan Bergsli
3. Tom Egil Nordengen

**Sak 39/22** **Åpen kirke i adventstida.**

Er det realistisk å gjøre som før?

Forslag: åpent i Båstad kirke: 1., 8. og 15. desember kl 17-19 og

i Trøgstad kirke: 5. og 12. desember kl 17-19.

**Vedtak:**

Forslaget på tidspunktene vedtas:

Åpent i Båstad kirke: 1., 8. og 15. desember kl 17-19 og i Trøgstad kirke: 5. og 12. desember kl 17-19.

Terje og Ellen tar ansvaret for å finne to ansvarlige til hvert tidspunkt.

**Sak 40/22 Nominasjonskomite for valg av nytt Menighetsråd i 2023.**

Vi har forespurt: Cicilie Klethagen, Syver Minge, Toril Natrud, Børre Børresen og Elin Moskvil. Alle har sagt seg villige til å være i Nominasjonskomiteen.

**Vedtak:**

Vi velger Cicilie Klethagen, Syver Minge, Toril Natrud, Børre Børresen og Elin Moskvil som nominasjonskomite for valg av nytt menighetsråd i 2023.

Liv Serina inviterer til informasjonsmøte til neste menighetsrådsmøte den 16. november, for å informere om mandatet. Menighetsrådet ber Børre Børresen være leder i komiteen.

**Sak 41/22 Orienteringer**

**Terje orienterte fra Menighetsbarnehagen.**

**Sigmund orienterte fra oppgavene til Teamet i Trøgstad.**

* Tirsdag morgenmøter, hva kommer og hva har vært tidligere.
* 2 bryllup, 2 konfirmasjoner og dåpsgudstjeneste og utdeling av 4 års-bok, alt på én helg. Hele 32 konfirmanter var i kirken. Det ble en spesiell gudstjeneste da dåpsforeldrene giftet seg overraskende og fortløpende etter den ordinære gudstjenesten med hele menigheten fortsatt til stede.
* Dåpsgudstjeneste med tvillinger på 3 år etter dette.
* Det er blitt 10-12 vielser denne sommeren.

**Liv Serina orienterte om brev og innspill til MR.**

* Referat fra styret i KFUK/KFUM, mail 22.09.(Børre) De arrangerer en salme-kveld med musikk og tekst der Gjermund Bjørklund organist, blir med. Menighetsrådet er spurt om å være medarrangør, og det sier vi **«Ja, takk»** til. Dette blir fredag 28. oktober kl 19, i Kirkestua, Båstad.
* Års-hjulet for arbeidet i Menigheten.
* Videre planlegging angående Alle Helgens dag er i gang. Kirkekontoret har sendt ut brev til gravferdsansvarlig. Vi har fått flaggene med Åpen Kirke.
* Orientere om TV aksjonen, søndag 23. oktober.
* **10. desember**: Jul i bygda, Menigheten/Teamet stiller med «Stand».
* **19. desember** kl 19: Julevandring. Sammen med Elin, Anita og Leif Larsen går vi til ulike installasjoner som presenterer Julebudskapet. Vandringen starter ved Kapellet ved Trøgstad Kirke.
* **7. januar**: Felles juletrefest i Kirkestallen sammen med Smaalenene Frikirke.
* Kort referat fra jubileet med årets Gull-konfirmanter.
* Stolen Audun, blir malt i fargen Kardinal (ligner på lillafargen i Røsslyng). Muligens klar for montering i uke 44. Fint om flere møter fram da.

**Sak 42/22 Godkjenning av Gudstjenesteplan for 1. halvår 2023**

Vedlagt Gudstjenesteplan for 1. halvår 2023.

**Vedtak:**

Gudstjenesteplan for 1.halvår 2023 godkjennes. GU setter opp medvirkende i gudstjenesten.

**Sak 43/22 Eventuelt**

Møtet avsluttet 21:40

Liv Serina Dale Even Enger

Leder i rådet sekretær i rådet